text: Фестивал в подкрепа на хората с увреждания - По света и у нас - БНТ Новини
  "Нощ на ангелите" в Пловдив набира средства за млад баща в беда
  55-о училище е единственото в София, в което има регистрирани случаи на Covid-19
  Малък саркофаг във Франция пази частици от Вяра, Надежда и Любов
  През настоящата година се навършват 125 г. от създаването на първата трудово-производителна кооперация в България. Още от своето създаване производителните кооперации са важен фактор за развитието на българското общество и икономическия напредък на нацията. Освен това кооперациите имат и огромен принос за интеграция на хората с увреждания.
  Днес хората с увреждания в Бургас доказаха, че както всички останали, могат да бъдат полезни в обществото. С помощта на здрав човек те сформираха двойки и засадиха дървета и цветя в Морската градина. Танка е на 76 г., но от 2-годишна е с нарушено зрение на едното око. Признава, че днешната благородна инициатива я е накарала да се почувства значима.
  "Посадихме рози, посадихме и цветни храстчета. Не съм добре много, обаче пожелах да дойда, защото вълнението е голямо", споделя тя.
  "Направихме наистина нещо много красиво, така да кажа. Създаваш един нов живот. Нищо, че е на дърво", казва и Таня Илиева.
  "Дано ги гледат. Като минем, ако сме живи и здрави след години, да им се порадваме и да кажем, че това сме го засадили", допълва Танка.
  В резултат на дългогодишното сътрудничество с Агенцията за хората с увреждания, трудово-производителната кооперация организира фестивал в тяхна подкрепа в няколко големи градове. Целта на инициативата е да покаже, че хората с увреждания са също толкова способни, колкото всички останали.
  "Нашите кооперации в своето развитие винаги са били със своите социални функции. Те са и най-значимият работодател за хората с увреждания. Осигуряваме както трудова рехабилитация, така и социален живот", заявява председателят на Националния съюз на ТПК д-р Стилиян Баласопулов.